Lumturo Chassiron

La lumturo Chassiron [] staras sur klifo de la norda pinto de Oléron, franca insulo en Atlantika Oceano. Ĝi estis konstruita por plifaciligi aliron al Rochefort tra la markolo Antioche, kies rokoj ofte pereigis ŝipojn. Ĝi estas la dua plej malnova ankoraŭ uzata lumturo en Francio, post la lumturo Cordouan.

 Priskribo 
eta|maldekstra|La ĝardeno ĉirkaŭ la turo
La lumturo estas  alta kaj oni povas atingi la supron per la 224 ŝtupoj de ĝia helika ŝtuparo. De tie klare videblas la norda parto de Oléron, la insulo Ré kaj La Rochelle.

La bazo de la lumturo gastigas muzeon pri tradicia fiŝkaptado. La turo staras en la mezo de ĝardeno, kiu havas formon de kompasa rozo.

 Historio 
eta|maldekstra|La lampo de la lumturo
Inter 1679 kaj 1682 estis konstruita unua lumturo laŭ ordono de Jean-Baptiste Colbert. Ĝi estis 27-metra cilindra turo el ŝtono. Ĝi estis detruita kaj anstataŭigita per la nuna lumturo, konstruita de 1834 ĝis 1836. Ĝi estis unue tute blanka, sed en 1926 oni aldonis tri nigrajn striojn por pli bone distingi ĝin de la lumturo de Balenoj en Ré. La lampo unue funkciis per oleo kaj, post 1895, per gaso; ĝi estis elektrigita en 1930.

 Referencoj 

 Vidu ankaŭ 
 Listo de lumturoj en Francio

 Eksteraj ligiloj 

 Oficiala retejo de la lumturo
 Prezento de la lumturo 

Kategorio:Historiaj monumentoj en Charente-Maritime
Chassiron
Chassiron
Kategorio:Oléron